               COMISIA EUROPEANĂ
            Bruxelles, 13.12.2018
            COM(2018) 826 final
            2018/0419(NLE)
            Propunere de
            DECIZIE A CONSILIULUI
            privind încheierea Protocolului dintre Uniunea Europeană, Republica Islanda și Regatul Norvegiei la Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia în ceea ce privește accesul la Eurodac în scopul asigurării respectării legii

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Regulamentul (UE) nr. 603/2013
                  1
               , care reformează Regulamentul nr. 2725/2000 din 11 decembrie 2000 privind instituirea sistemului „Eurodac” pentru compararea amprentelor digitale în scopul aplicării eficiente a Convenției de la Dublin, a fost adoptat și a intrat în vigoare la 19 iulie 2013. Regulamentul se aplică din 20 iulie 2015.

               Regulamentul (UE) nr. 603/2013 permite, printre altele, consultarea Eurodac de către autoritățile de aplicare a legii în scopul prevenirii, detectării și anchetării infracțiunilor cu caracter terorist și a altor infracțiuni grave. Scopul acestei autorizări este de a permite autorităților de aplicare a legii să solicite compararea datelor dactiloscopice cu cele stocate în baza de date centrală a Eurodac atunci când încearcă să stabilească identitatea exactă a unei persoane care este suspectată de comiterea unei infracțiuni cu caracter terorist sau a unei alte infracțiuni grave ori în scopul obținerii de informații suplimentare privind o astfel de persoană.

               La 19 ianuarie 2001 a fost încheiat Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia (denumit în continuare: „acordul din 19 ianuarie 2001”)
                  2
               .

               Islanda și Norvegia aplică elementele de azil ale Regulamentului (UE) nr. 603/2013 în conformitate cu acordul din 19 ianuarie 2001. Cu toate acestea, accesul autorităților de aplicare a legii la Eurodac nu intră în domeniul de aplicare al acordului menționat anterior.

               În cadrul unei reuniuni din data de 14 mai 2014 cu reprezentanți ai Comisiei, Danemarca, Elveția, Liechtenstein, Norvegia și Islanda și-au confirmat interesul de a iniția negocieri cu Uniunea Europeană în vederea extinderii în ceea ce le privește a dispozițiilor în materie de asigurare a respectării legii ale Regulamentului (UE) nr. 603/2013, prin intermediul unui acord internațional.

               La data de 14 decembrie 2015, Consiliul a autorizat Comisia să deschidă negocieri privind un acord între Uniunea Europeană, pe de o parte, și, printre alte țări, Islanda și Norvegia, pe de altă parte, cu privire la modalitățile de participare a Islandei și a Norvegiei la procedura de comparare și transmitere a datelor în scopul asigurării respectării legii, prevăzută în capitolul VI din Regulamentul (UE) nr. 603/2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii.

               Negocierile au fost finalizate și a fost parafat un acord, sub forma unui protocol la acordul din 19 ianuarie 2001, prin care se extinde aplicarea acordului din 19 ianuarie 2001 la asigurarea respectării legii.

               Extinderea la Islanda și Norvegia a dispozițiilor în materie de asigurare a respectării legii ale Regulamentului (UE) nr. 603/2013 ar permite autorităților de aplicare a legii ale Islandei și Norvegiei să solicite compararea datelor dactiloscopice cu datele introduse de alte state participante și stocate în baza de date Eurodac atunci când încearcă să stabilească identitatea exactă a unei persoane care este suspectată de comiterea unei infracțiuni cu caracter terorist sau a unei alte infracțiuni grave ori în scopul obținerii de informații suplimentare privind o astfel de persoană sau privind o victimă. Pe de altă parte, acest lucru ar permite autorităților de aplicare a legii ale tuturor celorlalte state participante, indiferent dacă este vorba de state membre ale UE sau țări asociate, să solicite compararea datelor dactiloscopice cu datele introduse de Islanda și Norvegia și stocate în baza de date Eurodac, în aceleași scopuri.

               Obiectivul prezentului protocol este de a stabili drepturi și obligații cu caracter juridic obligatoriu pentru a asigura participarea efectivă a Islandei și Norvegiei la elementele de asigurare a respectării legii ale Regulamentului (UE) nr. 603/2013. Protocolul stabilește faptul că toate statele participante care au acces la Eurodac, indiferent dacă este vorba de state membre ale UE, de țări asociate sau de Islanda și Norvegia, pot, de asemenea, să acceseze bazele de date ale celorlalte state participante, în scopul asigurării respectării legii.

               •Coerența cu dispozițiile existente în domeniul de politică vizat

               Propunerea este conformă cu politicile UE privind accesul la baza de date Eurodac.

               •Coerența cu alte politici ale Uniunii

               Propunerea este conformă cu politicile UE în domeniul libertății, securității și justiției.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Temeiul juridic al prezentei propuneri de decizie a Consiliului este articolul 87 alineatul (2) litera (a) și articolul 88 alineatul (2) litera (a) din Tratatul privind funcționarea Uniunii Europene (TFUE), coroborate cu articolul 218 alineatul (6) litera (a) din TFUE.

               •Subsidiaritatea (în cazul competențelor neexclusive)

               Acordul din 19 ianuarie 2001 este un acord internațional existent, încheiat între UE și Islanda și Norvegia. În conformitate cu principiul subsidiarității prevăzut la articolul 5 din TUE, obiectivele protocolului la acordul menționat anterior nu pot fi atinse decât printr-o propunere a Comisiei la nivelul UE.

               •Proporționalitatea

                  Propunerea respectă principiul proporționalității deoarece nu depășește ceea ce este necesar pentru a atinge obiectivele participării efective a Islandei și Norvegiei la elementele de asigurare a respectării legii ale Regulamentului (UE) nr. 603/2013 privind Eurodac.

               •Alegerea instrumentului

               În temeiul articolului 218 alineatul (6) din TFUE, este necesară o decizie a Consiliului privind încheierea acordului.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Consultările cu părțile interesate

                  Consiliul (Grupul de lucru pentru azil) a fost consultat cu privire la conținutul și evoluția negocierilor. Parlamentul European (Comisia LIBE) a fost informat în acest sens.

               4.ALTE ELEMENTE

               •Explicarea detaliată a dispozițiilor specifice ale propunerii

                  Prezentul document este o propunere de decizie de autorizare a încheierii, în numele Uniunii Europene, a protocolului dintre UE și Islanda și Norvegia. Conform TFUE, Consiliul adoptă, la propunerea Comisiei, o decizie de autorizare a semnării și a încheierii unui acord internațional.

                  Protocolul stabilește aplicarea Regulamentului (UE) nr. 603/2013 în cazul Islandei și Norvegiei în ceea ce privește accesul la Eurodac în scopul asigurării respectării legii. Prin urmare, acesta permite autorităților de aplicare a legii ale celorlalte state participante și Europol să solicite o comparare a datelor dactiloscopice cu datele transmise sistemului central al Eurodac de către Islanda și Norvegia. Protocolul permite, de asemenea, autorităților de aplicare a legii ale Islandei și Norvegiei să solicite o comparare a datelor dactiloscopice cu datele transmise sistemului central al Eurodac de către celelalte state participante.

                  Protocolul garantează faptul că nivelul actual al UE de protecție a datelor cu caracter personal se aplică prelucrării datelor cu caracter personal în temeiul protocolului de către autoritățile Islandei și Norvegiei și ale statelor membre. Aceste date cu caracter personal ar trebui să facă obiectul unui standard de protecție a datelor cu caracter personal prevăzut în dreptul lor național care să respecte Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului.

                  Protocolul condiționează accesul la Eurodac al Islandei și al Norvegiei în scopul asigurării respectării legii de punerea în aplicare în prealabil de către acestea, din punct de vedere juridic și tehnic, a Deciziei 2008/615/JAI în ceea ce privește datele dactiloscopice.

                  Protocolul prevede că mecanismele privind modificările prevăzute în acordul din 19 ianuarie 2001 ar trebui să se aplice tuturor modificărilor privind accesul la Eurodac în scopul asigurării respectării legii.

               2018/0419 (NLE)

               Propunere de

               DECIZIE A CONSILIULUI

               privind încheierea Protocolului dintre Uniunea Europeană, Republica Islanda și Regatul Norvegiei la Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia în ceea ce privește accesul la Eurodac în scopul asigurării respectării legii

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 87 alineatul (2) litera (a), articolul 88 alineatul (2) litera (a) și articolul 218 alineatul (6) litera (a),

               având în vedere propunerea Comisiei Europene,

               având în vedere aprobarea Parlamentului European
                  3
               ,

               întrucât:

               (1)În conformitate cu Decizia [XXX] din [XXX]
                  4
               , Protocolul dintre Uniunea Europeană, Republica Islanda și Regatul Norvegiei la Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia în ceea ce privește accesul la Eurodac în scopul asigurării respectării legii a fost semnat la [XXX], sub rezerva încheierii sale la o dată ulterioară.

               (2)Pentru a sprijini și a consolida cooperarea polițienească dintre autoritățile competente ale statelor membre și cele ale Norvegiei și Islandei în scopul prevenirii, detectării și anchetării infracțiunilor cu caracter terorist sau a altor infracțiuni grave, este necesară implicarea UE pentru a permite Norvegiei și Islandei să participe la aspectele Eurodac legate de asigurarea respectării legii.

               (3)Acest protocol ar trebui aprobat în numele Uniunii Europene.

               (4)În conformitate cu articolul 3 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, aceste state membre și-au notificat intenția de a participa la adoptarea și aplicarea prezentei decizii.

               (5)În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

               ADOPTĂ PREZENTA DECIZIE:

               Articolul 1

               Prin prezenta decizie se aprobă, în numele Uniunii, Protocolul dintre Uniunea Europeană, Republica Islanda și Regatul Norvegiei la Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia în ceea ce privește accesul la Eurodac în scopul asigurării respectării legii („protocolul”).

               Textul protocolului este atașat la prezenta decizie.

               Articolul 2

               Președintele Consiliului desemnează persoana (persoanele) împuternicită (împuternicite) să efectueze, în numele Uniunii Europene, notificarea prevăzută la articolul 4 alineatul (2) din protocol, pentru a exprima consimțământul Uniunii Europene de a-și asuma obligații în temeiul protocolului.

               Articolul 3

               Prezenta decizie intră în vigoare în ziua următoare datei publicării în Jurnalul Oficial al Uniunii Europene.

               Adoptată la Bruxelles,

                     Pentru Consiliu,

                     Președintele

                     (1)

                        Regulamentul (UE) nr. 603/2013 al Parlamentului European și al Consiliului din 26 iunie 2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție ( JO L 180, 29.6.2013, p. 1).

                     (2)

                        JO L 93, 3.4.2001, p. 40.

                     (3)

                        JO C […], […], p. […].

                     (4)

                        JO L […], […], p. […].

    ---documentbreak---

               COMISIA EUROPEANĂ
            Bruxelles, 13.12.2018
            COM(2018) 826 final
            ANEXĂ
            la
            Propunerea de DECIZIE A CONSILIULUI
            privind încheierea Protocolului dintre Uniunea Europeană, Republica Islanda și Regatul Norvegiei la Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia în ceea ce privește accesul la Eurodac în scopul asigurării respectării legii

               ANEXĂ

               la

               Propunerea de DECIZIE A CONSILIULUI

               privind încheierea Protocolului dintre Uniunea Europeană, Republica Islanda și Regatul Norvegiei la Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia în ceea ce privește accesul la Eurodac în scopul asigurării respectării legii

               UNIUNEA EUROPEANĂ

               și

               REPUBLICA ISLANDA

               și

               REGATUL NORVEGIEI,

               denumite în continuare „părțile”,

               (1)
                     la 19 ianuarie 2001 a fost încheiat Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia (denumit în continuare: „acordul din 19 ianuarie 2001”)
                  1
               .

               (2)
                     REAMINTIND CĂ, la data de 26 iunie 2013, Uniunea Europeană a adoptat Regulamentul (UE) nr. 603/2013 al Parlamentului European și al Consiliului privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție (denumit în continuare: „Regulamentul (UE) nr. 603/2013”)
                  2
               .

               (3)
                     REAMINTIND faptul că procedurile de comparare și transmitere a datelor în scopul asigurării respectării legii, astfel cum sunt prevăzute în Regulamentul (UE) nr. 603/2013, nu constituie o dezvoltare a dispozițiilor Eurodac, în sensul acordului din 19 ianuarie 2001.

               (4)
                     AVÂND ÎN VEDERE că ar trebui încheiat un protocol între Uniunea Europeană și Republica Islanda, denumită în continuare „Islanda”, și Regatul Norvegiei, denumit în continuare „Norvegia”, pentru a permite Islandei și Norvegiei să participe la aspectele Eurodac legate de asigurarea respectării legii și a permite astfel autorităților de aplicare a legii desemnate ale Islandei și Norvegiei să solicite compararea datelor dactiloscopice cu cele transmise sistemului central al Eurodac de către celelalte state participante.

               (5)
                     AVÂND ÎN VEDERE că aplicarea Regulamentului (UE) nr. 603/2013 în scopul asigurării respectării legii în cazul Islandei și al Norvegiei ar trebui, de asemenea, să permită Europol și autorităților de aplicare a legii desemnate ale celorlalte state participante să solicite compararea datelor dactiloscopice cu cele transmise sistemului central al Eurodac de către Islanda și Norvegia.

               (6)
                     AVÂND ÎN VEDERE că prelucrarea datelor cu caracter personal de către autoritățile de aplicare a legii desemnate ale statelor participante și de către Europol în scopul prevenirii, detectării sau anchetării infracțiunilor cu caracter terorist sau a altor infracțiuni grave în temeiul prezentului protocol ar trebui să facă obiectul unui standard de protecție a datelor cu caracter personal prevăzut în dreptul lor național care să respecte Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului

                     3

               .

               (7)
                     AVÂND ÎN VEDERE că ar trebui să se aplice și condițiile suplimentare prevăzute în Regulamentul (UE) nr. 603/2013 în ceea ce privește prelucrarea datelor cu caracter personal de către autoritățile desemnate ale statelor participante și de către Europol în scopul prevenirii, detectării sau anchetării infracțiunilor cu caracter terorist sau a altor infracțiuni grave.

               (8)
                     AVÂND ÎN VEDERE că ar trebui permis accesul autorităților desemnate ale Islandei și Norvegiei doar în cazul în care comparările cu bazele de date dactiloscopice naționale ale statului solicitant și cu sistemele automate de identificare a amprentelor digitale ale tuturor celorlalte state participante, în temeiul Deciziei 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere
                  4
               , nu au dus la stabilirea identității persoanei vizate. Această condiție impune statului solicitant să efectueze comparări cu sistemele automate de identificare a amprentelor digitale disponibile din punct de vedere tehnic ale tuturor celorlalte state participante, în temeiul Deciziei 2008/615/JAI a Consiliului, cu excepția cazului în care statul solicitant respectiv poate justifica că există motive întemeiate să se considere că respectivele comparări nu vor duce la stabilirea identității persoanei vizate. Astfel de motive întemeiate există în special atunci când cazul respectiv nu are nicio legătură operațională sau investigațională cu un anumit stat participant. Această condiție impune punerea în aplicare prealabilă de către statul membru solicitant, din punct de vedere juridic și tehnic, a Deciziei 2008/615/JAI a Consiliului în ceea ce privește datele dactiloscopice, dat fiind că nu ar trebui să se permită efectuarea unei verificări în Eurodac în scopul asigurării respectării legii fără să se fi parcurs mai întâi etapele menționate anterior.

               (9)
                     AVÂND ÎN VEDERE că, înainte de efectuarea de căutări în Eurodac, autoritățile desemnate ale Islandei și Norvegiei ar trebui, de asemenea, sub rezerva îndeplinirii condițiilor necesare pentru efectuarea unei comparări, să consulte Sistemul de informații privind vizele, în temeiul Deciziei 2008/633/JAI a Consiliului din 23 iunie 2008 privind accesul la Sistemul de informații privind vizele (VIS) în vederea consultării de către autoritățile desemnate ale statelor membre și de către Europol în scopul prevenirii, depistării și cercetării infracțiunilor de terorism și a altor infracțiuni grave
                  5
               .

               (10)
                     AVÂND ÎN VEDERE că tuturor noilor acte legislative și noilor acte sau măsuri, inclusiv cele referitoare la rolul Comitetului mixt, ce vizează accesul la Eurodac în scopul asigurării respectării legii ar trebui să li se aplice mecanisme privind noile acte legislative și noile acte sau măsuri care să fie identice celor prevăzute în acordul din 19 ianuarie 2001,

               CONVIN DUPĂ CUM URMEAZĂ:

               Articolul 1

               1.
                     Regulamentul (UE) nr. 603/2013 se pune în aplicare de către Islanda în ceea ce privește compararea datelor dactiloscopice cu cele stocate în sistemul central al Eurodac în scopul asigurării respectării legii și se aplică în relațiile sale cu Norvegia și cu celelalte state participante.

               2.
                     Regulamentul (UE) nr. 603/2013 se pune în aplicare de către Norvegia în ceea ce privește compararea datelor dactiloscopice cu cele stocate în sistemul central al Eurodac în scopul asigurării respectării legii și se aplică în relațiile sale cu Islanda și cu celelalte state participante.

               3.
                     Statele membre ale Uniunii Europene, cu excepția Danemarcei, sunt considerate state participante în sensul alineatelor (1) și (2). Acestea aplică în cazul Islandei și Norvegiei dispozițiile Regulamentului (UE) nr. 603/2013 care se referă la accesul în scopul asigurării respectării legii.

               4.
                     Danemarca, Elveția și Liechtenstein sunt considerate state participante în sensul alineatelor (1) și (2) în măsura în care între acestea și Uniunea Europeană se aplică acorduri similare prezentului acord care recunosc Islanda și Norvegia ca state participante.

               Articolul 2

               1.
                     Prezentul protocol nu intră în vigoare decât după ce Islanda și Norvegia pun în aplicare și aplică dispozițiile Directivei (UE) 2016/680 în ceea ce privește prelucrarea datelor cu caracter personal de către autoritățile lor naționale în scopurile prevăzute la articolul 1 alineatul (2) din Regulamentul (UE) nr. 603/2013.

               2.
                     În plus față de dispozițiile alineatului (1), condițiile prevăzute în Regulamentul (UE) nr. 603/2013 referitoare la prelucrarea datelor cu caracter personal se aplică Islandei și Norvegiei în ceea ce privește prelucrarea datelor cu caracter personal de către autoritățile lor naționale în scopurile prevăzute la articolul 1 alineatul (2) din Regulamentul (UE) nr. 603/2013.

               Articolul 3

               Dispozițiile acordului din 19 ianuarie 2001 privind noua legislație și noile acte sau măsuri, inclusiv cele referitoare la comitetul mixt, se aplică tuturor noilor acte legislative și noilor acte sau măsuri referitoare la accesul la Eurodac în scopul asigurării respectării legii.

               Articolul 4

               1.
                     Prezentul protocol se ratifică sau se aprobă de către părți. Instrumentele de ratificare sau de aprobare se depun la Secretarul general al Consiliului Uniunii Europene, care acționează în calitate de depozitar al prezentului protocol.

               2.
                     Prezentul protocol intră în vigoare în prima zi a lunii următoare datei la care depozitarul notifică părților depunerea instrumentului de ratificare sau de aprobare al Uniunii Europene și al cel puțin uneia dintre celelalte părți.

               3.
                     Prezentul protocol nu se aplică Islandei decât după punerea în aplicare de către aceasta a dispozițiilor capitolului 6 din Decizia 2008/615/JAI a Consiliului și după încheierea, în ceea ce privește Islanda, a procedurilor de evaluare referitoare la datele dactiloscopice, prevăzute în capitolul 4 din anexa la Decizia 2008/616/JAI a Consiliului privind punerea în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere
                  6
               .

               4.
                     Prezentul protocol nu se aplică Norvegiei decât după punerea în aplicare de către aceasta a dispozițiilor capitolului 6 din Decizia 2008/615/JAI a Consiliului și după încheierea, în ceea ce privește Norvegia, a procedurilor de evaluare referitoare la datele dactiloscopice, prevăzute în capitolul 4 din anexa la Decizia 2008/616/JAI a Consiliului.

               Articolul 5

               1.
                     Fiecare parte se poate retrage din prezentul protocol prin trimiterea unei declarații scrise depozitarului. Această declarație produce efecte la șase luni de la depunerea sa.

               2.
                     Prezentul acord încetează să mai producă efecte în cazul în care fie Uniunea Europeană, fie atât Islanda, cât și Norvegia se retrag din acesta.

               3.
                     Prezentul protocol încetează să mai producă efecte în ceea ce privește Islanda în cazul în care acordul din 19 ianuarie 2001 încetează să mai producă efecte în cazul Islandei.

               4.
                     Prezentul protocol încetează să mai producă efecte în ceea ce privește Norvegia în cazul în care acordul din 19 ianuarie 2001 încetează să mai producă efecte în cazul Norvegiei.

               5.
                     Retragerea din prezentul protocol a uneia dintre părți sau suspendarea ori denunțarea acestuia în ceea ce privește una dintre părți nu va aduce atingere acordului din 19 ianuarie 2001.

               Articolul 6

               Prezentul protocol este întocmit într-un singur exemplar, în limbile bulgară, cehă, croată, daneză, engleză, estoniană, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză, islandeză și norvegiană, toate textele fiind în egală măsură autentice.

               Originalul se depune la depozitar, care întocmește o copie certificată pentru fiecare dintre părți.

               Încheiat la Bruxelles la

                     (1)

                        JO L 93, 3.4.2001, p. 40.

                     (2)

                        JO L 180, 29.6.2013, p. 1.

                     (3)

                        JO L 119, 4.5.2016, p. 89.

                     (4)

                        JO L 210, 6.8.2008, p. 1.

                     (5)

                        JO L 218, 13.8.2008, p. 129.

                     (6)

                        JO L 210, 6.8.2008, p. 12.


               COMISIA EUROPEANĂ
            Bruxelles, 13.12.2018
            COM(2018) 827 final
            2018/0420(NLE)
            Propunere de
            DECIZIE A CONSILIULUI
            privind semnarea, în numele Uniunii Europene, a Protocolului dintre Uniunea Europeană, Republica Islanda și Regatul Norvegiei la Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia în ceea ce privește accesul la Eurodac în scopul asigurării respectării legii

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Regulamentul (UE) nr. 603/2013
                  1
               , care reformează Regulamentul nr. 2725/2000 din 11 decembrie 2000 privind instituirea sistemului „Eurodac” pentru compararea amprentelor digitale în scopul aplicării eficiente a Convenției de la Dublin, a fost adoptat și a intrat în vigoare la 19 iulie 2013. Regulamentul se aplică din 20 iulie 2015.

               Regulamentul (UE) nr. 603/2013 permite, printre altele, consultarea Eurodac de către autoritățile de aplicare a legii în scopul prevenirii, detectării și anchetării infracțiunilor cu caracter terorist și a altor infracțiuni grave. Scopul acestei autorizări este de a permite autorităților de aplicare a legii să solicite compararea datelor dactiloscopice cu cele stocate în baza de date centrală a Eurodac atunci când încearcă să stabilească identitatea exactă a unei persoane care este suspectată de comiterea unei infracțiuni cu caracter terorist sau a unei alte infracțiuni grave ori în scopul obținerii de informații suplimentare privind o astfel de persoană.

               La 19 ianuarie 2001 a fost încheiat Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia (denumit în continuare: „acordul din 19 ianuarie 2001”)
                  2
               .

               Islanda și Norvegia aplică elementele de azil ale Regulamentului (UE) nr. 603/2013 în conformitate cu acordul din 19 ianuarie 2001. Cu toate acestea, accesul autorităților de aplicare a legii la Eurodac nu intră în domeniul de aplicare al acordului menționat anterior.

               În cadrul unei reuniuni din data de 14 mai 2014 cu reprezentanți ai Comisiei, Danemarca, Elveția, Liechtenstein, Norvegia și Islanda și-au confirmat interesul de a iniția negocieri cu Uniunea Europeană în vederea extinderii în ceea ce le privește a dispozițiilor în materie de asigurare a respectării legii ale Regulamentului (UE) nr. 603/2013, prin intermediul unui acord internațional.

               La data de 14 decembrie 2015, Consiliul a autorizat Comisia să deschidă negocieri privind un acord între Uniunea Europeană, pe de o parte, și, printre alte țări, Islanda și Norvegia, pe de altă parte, cu privire la modalitățile de participare a Islandei și a Norvegiei la procedura de comparare și transmitere a datelor în scopul asigurării respectării legii, prevăzută în capitolul VI din Regulamentul (UE) nr. 603/2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii.

               Negocierile au fost finalizate și a fost parafat un acord, sub forma unui protocol la acordul din 19 ianuarie 2001 de extindere a aplicării acordului din 19 ianuarie 2001 la asigurarea respectării legii.

               Extinderea la Islanda și Norvegia a dispozițiilor în materie de asigurare a respectării legii ale Regulamentului (UE) nr. 603/2013 ar permite autorităților de aplicare a legii din Islanda și Norvegia să solicite compararea datelor dactiloscopice cu datele introduse de alte state participante și stocate în baza de date Eurodac atunci când încearcă să stabilească identitatea exactă a unei persoane care este suspectată de comiterea unei infracțiuni cu caracter terorist sau a unei alte infracțiuni grave ori în scopul obținerii de informații suplimentare privind o astfel de persoană sau privind o victimă. Pe de altă parte, acest lucru ar permite autorităților de aplicare a legii ale tuturor celorlalte state participante, indiferent dacă este vorba de state membre ale UE sau țări asociate, să solicite compararea datelor dactiloscopice cu datele introduse de Islanda și Norvegia și stocate în baza de date Eurodac, în aceleași scopuri.

               Obiectivul prezentului protocol este de a stabili drepturi și obligații cu caracter juridic obligatoriu pentru a asigura participarea efectivă a Islandei și Norvegiei la elementele de asigurare a respectării legii ale Regulamentului (UE) nr. 603/2013. Protocolul stabilește faptul că toate statele participante care au acces la Eurodac, indiferent dacă este vorba de state membre ale UE, de țări asociate sau de Islanda și Norvegia, pot, de asemenea, să acceseze bazele de date ale celorlalte state participante, în scopul asigurării respectării legii.

               •Coerența cu dispozițiile existente în domeniul de politică vizat

               Propunerea este conformă cu politicile UE privind accesul la baza de date Eurodac.

               •Coerența cu alte politici ale Uniunii

               Propunerea este conformă cu politicile UE în domeniul libertății, securității și justiției.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Temeiul juridic al prezentei propuneri de decizie a Consiliului este articolul 87 alineatul (2) litera (a) și articolul 88 alineatul (2) litera (a) din Tratatul privind funcționarea Uniunii Europene (TFUE), coroborate cu articolul 218 alineatul (5) din TFUE.

               •Subsidiaritatea (în cazul competențelor neexclusive)

               Acordul din 19 ianuarie 2001 este un acord internațional existent, încheiat între UE și Islanda și Norvegia. În conformitate cu principiul subsidiarității prevăzut la articolul 5 din TUE, obiectivele protocolului la acordul menționat anterior nu pot fi atinse decât printr-o propunere a Comisiei la nivelul UE.

               •Proporționalitatea

                  Pentru a sprijini și a consolida cooperarea polițienească dintre autoritățile competente ale statelor membre și cele ale Islandei și Norvegiei în scopul prevenirii, detectării și anchetării infracțiunilor cu caracter terorist sau a altor infracțiuni grave, este necesară implicarea UE pentru a permite Islandei și Norvegiei să participe la aspectele Eurodac legate de asigurarea respectării legii. Propunerea respectă principiul proporționalității deoarece nu depășește ceea ce este necesar pentru a atinge obiectivele participării efective a Islandei și Norvegiei la elementele de asigurare a respectării legii ale Regulamentului (UE) nr. 603/2013 privind Eurodac.

               •Alegerea instrumentului

               În temeiul articolului 218 alineatul (5) din TFUE, este necesară o decizie a Consiliului de autorizare a semnării acordului.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Consultările cu părțile interesate

                  Consiliul (Grupul de lucru pentru azil) a fost consultat cu privire la conținutul și evoluția negocierilor. Parlamentul European (Comisia LIBE) a fost informat în acest sens.

               4.ALTE ELEMENTE

               •Explicarea detaliată a dispozițiilor specifice ale propunerii

                  Prezentul document este o propunere de decizie de autorizare a semnării, în numele Uniunii Europene, a protocolului dintre UE și Islanda și Norvegia. Conform TFUE, Consiliul adoptă, la propunerea Comisiei, o decizie de autorizare a semnării și a încheierii unui acord internațional.

                  Protocolul stabilește aplicarea Regulamentului (UE) nr. 603/2013 în cazul Islandei și Norvegiei în ceea ce privește accesul la Eurodac în scopul asigurării respectării legii. Prin urmare, acesta permite autorităților de aplicare a legii ale celorlalte state participante și Europol să solicite o comparare a datelor dactiloscopice cu datele transmise sistemului central al Eurodac de către Islanda și Norvegia. Protocolul permite, de asemenea, autorităților de aplicare a legii ale Islandei și Norvegiei să solicite o comparare a datelor dactiloscopice cu datele transmise sistemului central al Eurodac de către celelalte state participante.

                  Protocolul garantează faptul că nivelul actual al UE de protecție a datelor cu caracter personal se aplică prelucrării datelor cu caracter personal în temeiul protocolului de către autoritățile Islandei și Norvegiei și ale statelor membre. Aceste date cu caracter personal ar trebui să facă obiectul unui standard de protecție a datelor cu caracter personal prevăzut în dreptul lor național care să respecte Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului.

                  Protocolul condiționează accesul la Eurodac al Islandei și al Norvegiei în scopul asigurării respectării legii de punerea în aplicare în prealabil de către acestea, din punct de vedere juridic și tehnic, a Deciziei 2008/615/JAI în ceea ce privește datele dactiloscopice.

                  Protocolul prevede că mecanismele privind modificările prevăzute în acordul din 19 ianuarie 2001 ar trebui să se aplice tuturor modificărilor privind accesul la Eurodac în scopul asigurării respectării legii.

               2018/0420 (NLE)

               Propunere de

               DECIZIE A CONSILIULUI

               privind semnarea, în numele Uniunii Europene, a Protocolului dintre Uniunea Europeană, Republica Islanda și Regatul Norvegiei la Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia în ceea ce privește accesul la Eurodac în scopul asigurării respectării legii

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 87 alineatul (2) litera (a) și articolul 88 alineatul (2) litera (a), coroborate cu articolul 218 alineatul (5),

               având în vedere propunerea Comisiei Europene,

               întrucât:

               (1)La data de 14 decembrie 2015, Consiliul a autorizat Comisia să deschidă negocieri cu Islanda și Norvegia privind modalitățile de participare a Islandei și a Norvegiei la compararea și transmiterea datelor în scopul asigurării respectării legii, prevăzute în capitolul VI din Regulamentul (UE) nr. 603/2013 al Parlamentului European și al Consiliului
                  3
               .

               (2)Negocierile au fost finalizate, iar la 21 decembrie 2017 a fost parafat Protocolul la Acordul din 19 ianuarie 2001 dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia.

               (3)Prezentul protocol ar trebui semnat în numele Uniunii Europene, sub rezerva încheierii sale la o dată ulterioară.

               (4)În conformitate cu articolul 3 din Protocolul privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, aceste state membre și-au notificat intenția de a participa la adoptarea și aplicarea prezentei decizii.

               (5)În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

               ADOPTĂ PREZENTA DECIZIE:

               Articolul 1

               Prin prezenta decizie se aprobă, în numele Uniunii Europene, semnarea Protocolului dintre Uniunea Europeană, Republica Islanda și Regatul Norvegiei la Acordul dintre Comunitatea Europeană, Republica Islanda și Regatul Norvegiei privind criteriile și mecanismele de determinare a statului responsabil de examinarea unei cereri de azil prezentate într-un stat membru, în Islanda sau în Norvegia în ceea ce privește accesul la Eurodac în scopul asigurării respectării legii, sub rezerva încheierii protocolului menționat anterior.

               Articolul 2

               Secretariatul General al Consiliului stabilește instrumentul prin care se acordă puteri depline în vederea semnării protocolului, sub rezerva încheierii sale, persoanei (persoanelor) indicate de negociatorul protocolului.

               Articolul 3

               Prezenta decizie intră în vigoare în ziua următoare datei publicării în Jurnalul Oficial al Uniunii Europene.

               Adoptată la Bruxelles,

                     Pentru Consiliu,

                     Președintele

                     (1)

                        Regulamentul (UE) nr. 603/2013 al Parlamentului European și al Consiliului din 26 iunie 2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție ( JO L 180, 29.6.2013, p. 1).

                     (2)

                        JO L 93, 3.4.2001, p. 40.

                     (3)

                        Regulamentul (UE) nr. 603/2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii (JO L 180, 29.6.2013, p. 1).


               COMISIA EUROPEANĂ
            Bruxelles, 7.1.2019
            COM(2018) 862 final
            2018/0437(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul celei de a șaizeci și doua sesiuni a Comisiei privind stupefiantele, cu privire la modificarea tabelelor de substanțe anexate la Convenția unică asupra stupefiantelor din 1961, astfel cum a fost modificată prin Protocolul din 1972, și la Convenția asupra substanțelor psihotrope din 1971

               EXPUNERE DE MOTIVE

               1.OBIECTUL PROPUNERII

               Prezenta propunere se referă la decizia de stabilire a poziției care urmează să fie adoptată, în numele Uniunii Europene, în cadrul celei de a 62-a sesiuni a Comisiei privind stupefiantele, cu privire la modificarea tabelelor de substanțe anexate la Convenția unică a ONU asupra stupefiantelor din 1961, astfel cum a fost modificată prin Protocolul din 1972, și la Convenția ONU asupra substanțelor psihotrope din 1971.

               2.CONTEXTUL PROPUNERII

               2.1. Convenția unică a ONU asupra stupefiantelor din 1961, astfel cum a fost modificată prin Protocolul din 1972, și Convenția ONU asupra substanțelor psihotrope din 1971

               Convenția unică a Organizației Națiunilor Unite (ONU) asupra stupefiantelor din 1961, astfel cum a fost modificată prin Protocolul din 1972 (denumită în continuare „Convenția asupra stupefiantelor”)
                  1
                vizează combaterea abuzului de substanțe stupefiante printr-o acțiune coordonată la nivel internațional. Ea cuprinde două forme de intervenție și control care funcționează împreună. În primul rând, aceasta urmărește să limiteze deținerea, utilizarea, comerțul, distribuția, importul, exportul, fabricarea și producția de stupefiante exclusiv la scopurile medicale și științifice. În al doilea rând, aceasta combate traficul de stupefiante prin intermediul cooperării internaționale care vizează înfrânarea și descurajarea traficanților de stupefiante.

               Convenția ONU asupra substanțelor psihotrope din 1971 (denumită în continuare „Convenția asupra substanțelor psihotrope”)
                  2
                stabilește un sistem de control internațional pentru substanțele psihotrope. Aceasta a răspuns diversificării și extinderii spectrului de stupefiante și a introdus controale cu privire la un anumit număr de droguri sintetice, în funcție de potențialul lor de abuz, pe de o parte și de valoarea lor terapeutică, pe de altă parte.

               Toate statele membre ale UE sunt părți la Convenția asupra stupefiantelor și la Convenția asupra substanțelor psihotrope. Uniunea nu este parte la aceste convenții.

               2.2.Comisia privind stupefiantele

               Comisia privind stupefiantele (CND) este o comisie a Consiliului Economic și Social al ONU (ECOSOC), iar atribuțiile și competențele acesteia sunt stabilite, printre altele, în Convenția asupra stupefiantelor și în Convenția asupra substanțelor psihotrope. Comisia este constituită din 53 de state membre ale ONU alese de ECOSOC. 11 state membre ale UE sunt în prezent membre cu drept de vot ale CND
                  3
               . Uniunea are statut de observator în cadrul CND.

               2.3.Actul preconizat al Comisiei privind stupefiantele

               CND modifică regulat listele cu substanțe care sunt anexate la Convenția asupra stupefiantelor și la Convenția asupra substanțelor psihotrope pe baza recomandărilor Organizației Mondiale a Sănătății (OMS), care este consiliată de Comitetul său de experți privind dependența de droguri.

               La 7 decembrie 2018, OMS a recomandat secretarului general al ONU
                  4
                să adauge în tabelele anexate la convenții 10 dintre substanțele care au fost supuse unei analize critice din partea Comitetului de experți privind dependența de droguri al OMS. În ceea ce privește celelalte substanțe analizate de Comitetul de experți privind dependența de droguri al OMS, nu se vor face recomandări privind adăugarea acestora în tabelele anexate.

               În cadrul celei de a șaizeci și doua sesiuni a CND, care va avea loc la Viena în perioada 1822 martie 2019, vor fi adoptate decizii cu privire la adăugarea acestor 10 substanțe în tabelele anexate la Convenția asupra stupefiantelor și, respectiv, la Convenția asupra substanțelor psihotrope.

               3.POZIȚIA CARE URMEAZĂ SĂ FIE ADOPTATĂ ÎN NUMELE UNIUNII

               Modificările aduse tabelelor anexate la Convenția asupra stupefiantelor și la Convenția asupra substanțelor psihotrope au efecte directe asupra domeniului de aplicare a dreptului Uniunii în domeniul controlului drogurilor pentru toate statele membre. La articolul 1 alineatul (1) litera (a) din Decizia-cadru 2004/757/JAI a Consiliului din 25 octombrie 2004 de stabilire a dispozițiilor minime privind elementele constitutive ale infracțiunilor și sancțiunile aplicabile în domeniul traficului ilicit de droguri
                  5
                se prevede că, în sensul deciziei-cadru, prin „drog” se înțelege o substanță care face obiectul fie al Convenției asupra stupefiantelor, fie al Convenției asupra substanțelor psihotrope și oricare dintre substanțele enumerate în anexa la decizia-cadru. Decizia-cadru 2004/757/JAI a Consiliului se aplică, prin urmare, substanțelor enumerate în tabelele anexate la Convenția asupra stupefiantelor și la Convenția asupra substanțelor psihotrope. Așadar, orice modificare la tabelele anexate la aceste convenții afectează în mod direct normele comune ale Uniunii Europene și modifică domeniul de aplicare al acestora, în conformitate cu articolul 3 alineatul (2) din TFUE. Acest lucru este valabil indiferent dacă substanța în cauză a fost deja supusă controlului în Uniune în temeiul Deciziei 2005/387/JAI a Consiliului
                  6
               .

               Din cele 10 substanțe care au fost supuse unei analize critice din partea Comitetului de experți privind dependența de droguri al OMS, care recomandă adăugarea lor în tabelele anexate la convenții, doar patru substanțe, ADB-CHMINACA
                  7
               , CUMYL-4CN-BINACA
                  8
               , metoxiacetilfentanilul și ciclopropilfentanilul
                  9
               , fac deja obiectul unor măsuri de control în Uniune. Celelalte substanțe nu fac încă obiectul unor măsuri de control în Uniune.

               În proiectul de poziție comună a UE, Comisia propune sprijinirea recomandărilor OMS deoarece acestea corespund stadiului actual al cunoștințelor științifice. În ceea ce privește noile substanțe psihoactive, adăugarea acestor substanțe în tabelele anexate la cele două convenții este susținută și de informațiile disponibile în baza de date europeană privind noile droguri a Observatorului European pentru Droguri și Toxicomanie (EMCDDA).

               Este necesar ca statele membre să pregătească reuniunea CND la care urmează să se decidă cu privire la adăugarea substanțelor și să convină asupra unei poziții comune în cadrul Consiliului. Această poziție, din cauza limitărilor intrinseci legate de statutul de observator al Uniunii, ar trebui să fie exprimată de statele membre care sunt în prezent membre ale CND, acționând împreună în interesul Uniunii în cadrul acestei comisii. Uniunea, care nu este parte nici la Convenția asupra stupefiantelor, nici la Convenția asupra substanțelor psihotrope, nu are drept de vot în cadrul CND.

               În acest scop, Comisia propune o poziție comună care să fie adoptată, în numele Uniunii Europene, în cadrul celei de a șaizeci și doua sesiuni a CND cu privire la modificarea tabelelor anexate la Convenția asupra stupefiantelor și la Convenția asupra substanțelor psihotrope. Este a treia oară când Comisia prezintă un astfel de proiect de propunere pentru o poziție comună a UE, după propunerile adoptate în vederea reuniunii CND din martie 2017 și 2018
                  10
               . Consiliul a adoptat pozițiile comune
                  11
               , permițând astfel Uniunii să se exprime cu o singură voce în cadrul reuniunilor CND anterioare cu privire la adăugarea substanțelor în tabele la nivel internațional, întrucât statele membre participante la CND au votat în favoarea adăugării în tabele în conformitate cu poziția comună adoptată.

               4.TEMEI JURIDIC

               4.1.Temeiul juridic procedural

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Articolul 218 alineatul (9) din TFUE se aplică indiferent dacă Uniunea este sau nu membră a organismului în cauză sau parte la acordul respectiv. CND este „un organism creat printr-un acord” în sensul acestui articol, dat fiind că este un organism căruia i s-au atribuit sarcini specifice în temeiul Convenției asupra stupefiantelor și al Convenției asupra substanțelor psihotrope.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Acesta include, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  12
               .

               Deciziile de modificare adoptate de CND sunt „acte cu efecte juridice” în sensul articolului 218 alineatul (9) din TFUE. Conform Convenției asupra stupefiantelor și Convenției asupra substanțelor psihotrope, deciziile CND devin obligatorii în mod automat, cu excepția cazului în care o parte a solicitat ECOSOC, în termenul-limită aplicabil, revizuirea deciziei
                  13
               . Deciziile ECOSOC în materie sunt definitive. De asemenea, deciziile CND privind includerea de substanțe în tabele au efecte juridice în ordinea juridică a UE în temeiul dreptului UE, respectiv al Deciziei-cadru 2004/757/JAI a Consiliului. Modificările aduse tabelelor anexate la Convenția asupra stupefiantelor și la Convenția asupra substanțelor psihotrope au efecte directe asupra domeniului de aplicare a acestui instrument juridic al UE.

               4.2.Temei juridic material

               Obiectivul principal și conținutul actului prevăzut se referă la traficul ilicit de droguri.

               Prin urmare, temeiul juridic material al deciziei propuse este articolul 83 alineatul (1) din Tratatul privind funcționarea Uniunii Europene (TFUE), care identifică traficul ilicit de droguri ca fiind un domeniu al criminalității de o gravitate deosebită de dimensiune transfrontalieră și împuternicește Parlamentul European și Consiliul să stabilească normele minime cu privire la definirea infracțiunilor și a sancțiunilor în domeniul traficului ilicit de droguri.

               4.3.Geometrie variabilă

               În conformitate cu articolul 10 alineatul (4) din Protocolul (nr. 36) privind dispozițiile tranzitorii anexat la tratate, Regatul Unit a notificat faptul că nu acceptă acordarea de depline puteri Comisiei și Curții de Justiție în ceea ce privește actele din domeniul cooperării polițienești și al cooperării judiciare în materie penală adoptate înainte de intrarea în vigoare a Tratatului de la Lisabona. În consecință, Decizia-cadru 2004/757/JAI a Consiliului a încetat să se aplice Regatului Unit începând cu 1 decembrie 2014
                  14
               .

               Având în vedere că deciziile CND privind adăugarea unor substanțe în tabele nu afectează normele comune din domeniul traficului ilicit de droguri care au caracter obligatoriu pentru Regatul Unit, atunci când se adoptă astfel de decizii de modificare a tabelelor, această țară nu participă la adoptarea de către Consiliu a unei decizii privind stabilirea poziției care urmează să fie adoptată în numele Uniunii.

               Danemarca are obligații în temeiul Deciziei-cadru 2004/757/JAI a Consiliului, aplicabilă până la 22 noiembrie 2018, al cărei articol 1 prevede că prin „droguri” se înțelege oricare dintre substanțele care fac obiectul fie al Convenției asupra stupefiantelor, fie al Convenției asupra substanțelor psihotrope.

               Având în vedere că deciziile CND privind adăugarea unor substanțe în tabele afectează normele comune din domeniul traficului ilicit de droguri care au caracter obligatoriu pentru Danemarca, atunci când se adoptă astfel de decizii de modificare a tabelelor, Danemarca participă la adoptarea unei decizii a Consiliului privind stabilirea poziției care urmează să fie adoptată în numele Uniunii.

               4.4.Concluzie

               Temeiul juridic al prezentei propuneri îl constituie articolul 83 alineatul (1) coroborat cu articolul 218 alineatul (9) din Tratatul privind funcționarea Uniunii Europene (TFUE).

               5.IMPLICAȚIILE BUDGETARE

               Nu există implicații bugetare.

               2018/0437 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul celei de a șaizeci și doua sesiuni a Comisiei privind stupefiantele, cu privire la modificarea tabelelor de substanțe anexate la Convenția unică asupra stupefiantelor din 1961, astfel cum a fost modificată prin Protocolul din 1972, și la Convenția asupra substanțelor psihotrope din 1971

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 83 alineatul (1) coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Convenția unică a Organizației Națiunilor Unite (ONU) asupra stupefiantelor din 1961, astfel cum a fost modificată prin Protocolul din 1972
                  15
                (denumită în continuare „Convenția asupra stupefiantelor”), a intrat în vigoare la 8 august 1975.

               (2)În temeiul articolului 3 din Convenția asupra stupefiantelor, Comisia privind stupefiantele poate decide să adauge substanțe în tabelele anexate la convenția menționată. Aceasta poate introduce modificări ale tabelelor numai în conformitate cu recomandările Organizației Mondiale a Sănătății (OMS), dar poate, de asemenea, să decidă să nu opereze modificările recomandate de OMS.

               (3)Convenția ONU asupra substanțelor psihotrope din 1971 (denumită în continuare „Convenția asupra substanțelor psihotrope”)
                  16
                a intrat în vigoare la 16 august 1976.

               (4)În temeiul articolului 2 din Convenția asupra substanțelor psihotrope, Comisia privind stupefiantele poate decide să adauge sau să elimine substanțe din tabelele anexate la convenția menționată, pe baza recomandărilor OMS. Aceasta dispune de o vastă putere de apreciere în ceea ce privește luarea în considerare a condițiilor economice, sociale, juridice, administrative și a altor factori, dar nu poate acționa în mod arbitrar.

               (5)Modificările aduse tabelelor anexate la ambele convenții au efecte directe asupra domeniului de aplicare al dreptului Uniunii în domeniul controlului drogurilor. Decizia-cadru 2004/757/JAI
                  17
                a Consiliului se aplică substanțelor enumerate în tabelele anexate la Convenția asupra stupefiantelor și la Convenția asupra substanțelor psihotrope. Așadar, orice modificare a tabelelor anexate la aceste convenții afectează în mod direct normele comune ale Uniunii și modifică domeniul de aplicare al acestora, în conformitate cu articolul 3 alineatul (2) din Tratatul privind funcționarea Uniunii Europene (TFUE).

               (6)Cu ocazia celei de a șaizeci și doua sesiuni care urmează să se desfășoare în perioada 18-22 martie 2019 la Viena, Comisia privind stupefiantele urmează să adopte decizii privind adăugarea a 10 noi substanțe în tabelele anexate la convențiile ONU.

               (7)Uniunea nu este parte la convențiile ONU în cauză. Aceasta are statut de observator în cadrul Comisiei privind stupefiantele. Unsprezece state membre ale UE sunt, în prezent, membri cu drept de vot ai acestei comisii. Prin urmare, este necesar ca Consiliul să autorizeze statele membre să exprime poziția Uniunii cu privire la includerea de substanțe în tabelele anexate la Convenția asupra stupefiantelor și la Convenția asupra substanțelor psihotrope, deoarece deciziile privind includerea unor noi substanțe în tabelele anexate la convenții intră în sfera de competență exclusivă a Uniunii.

               (8)OMS a recomandat să se adauge cinci noi substanțe în tabelul I anexat la Convenția asupra stupefiantelor și cinci noi substanțe în tabelul II anexat la Convenția asupra substanțelor psihotrope
                  18
               .

               (9)Conform evaluării efectuate de Comitetul de experți privind dependența de droguri al OMS (denumit în continuare „Comitetul de experți”), substanța ADB-FUBINACA (denumire chimică: N-(1-amino-3,3-dimetil-1-oxobutan-2-il)-1-(4-fluorobenzil)-1H-indazol-3-carboxamidă) este un agonist sintetic al receptorului canabinoid care prezintă efecte similare cu tetrahidrocanabinolul (THC), responsabil de principalele efecte psihoactive ale canabisului. Substanța ADB-FUBINACA nu are utilizări terapeutice și nici nu a primit autorizația de introducere pe piață pentru medicamente. Există suficiente dovezi care indică faptul că se face sau este probabil să se facă abuz de ADB-FUBINACA și că aceasta poate constitui o problemă de sănătate publică și socială care să justifice plasarea substanței sub control internațional. Prin urmare, OMS recomandă ca substanța ADB-FUBINACA să fie introdusă în tabelul II anexat la Convenția asupra substanțelor psihotrope.

               (10)Substanța ADB-FUBINACA este monitorizată de către Observatorul European pentru Droguri și Toxicomanie (EMCDDA) ca substanță psihoactivă nouă în conformitate cu Regulamentul (CE) nr. 1920/2006 al Parlamentului European și al Consiliului
                  19
               . ADB-FUBINACA a fost detectată în 19 state membre și este controlată în cel puțin zece state membre. Substanța a fost asociată cu cel puțin zece decese și patru cazuri de intoxicație acută și a făcut obiectul unei alerte în materie de sănătate publică prin sistemul de alertă timpurie al Uniunii Europene.

               (11)Prin urmare, statele membre ar trebui să adopte poziția în sensul adăugării substanței ADB-FUBINACA în tabelul II anexat la Convenția asupra substanțelor psihotrope.

               (12)Conform evaluării efectuate de Comitetul de experți, substanța FUB-AMB (denumită și MMB-FUBINACA sau AMB-FUBINACA; denumire chimică: metil (2S)-2-[[1-[(4-fluorofenil)metil]indazol-3-carbonil]amino]-3-metilbutanoat; metil-2-(1-(4-fluorobenzil)-1H-indazol-3-carboxamidă)-3-metilbutanoat) este un agonist sintetic al receptorului canabinoid care prezintă efecte similare cu THC, responsabil de principalele efecte psihoactive ale canabisului. Substanța FUB-AMB nu are utilizări terapeutice și nici nu a primit autorizația de introducere pe piață pentru medicamente. Există suficiente dovezi care indică faptul că se face sau este probabil să se facă abuz de FUB-AMB și că aceasta poate constitui o problemă de sănătate publică și socială care să justifice plasarea substanței sub control internațional. Prin urmare, OMS recomandă ca substanța FUB-AMB să fie introdusă în tabelul II anexat la Convenția asupra substanțelor psihotrope.

               (13)Substanța FUB-AMB este monitorizată de către EMCDDA ca substanță psihoactivă nouă în conformitate cu Regulamentul (CE) nr. 1920/2006. FUB-AMB a fost detectată în 23 de state membre și este controlată în cel puțin patru state membre. Substanța a fost asociată cu cel puțin două decese și două cazuri de intoxicație acută.

               (14)Prin urmare, statele membre ar trebui să adopte poziția în sensul adăugării substanței FUB-AMB în tabelul II anexat la Convenția asupra substanțelor psihotrope.

               (15)Conform evaluării efectuate de Comitetul de experți, substanța ADB-CHMINACA (denumire chimică: N-[(2S)-1-amino-3,3-dimetil-1-oxobutan-2-il]-1-(ciclohexilmetil)indazol-3-carboxamidă; N-(1-amino-3,3-dimetil-1-oxobutan-2-il)-1-(ciclohexilmetil)-1H-indazol-3-carboxamidă) este un agonist sintetic al receptorului canabinoid care prezintă efecte similare cu THC, responsabil de principalele efecte psihoactive ale canabisului. Substanța ADB-CHMINACA nu are utilizări terapeutice și nici nu a primit autorizația de introducere pe piață pentru medicamente. Există suficiente dovezi care indică faptul că se face sau este probabil să se facă abuz de ADB-CHMINACA și că aceasta poate constitui o problemă de sănătate publică și socială care să justifice plasarea substanței sub control internațional. Prin urmare, OMS recomandă ca substanța ADB-CHMINACA să fie introdusă în tabelul II anexat la Convenția asupra substanțelor psihotrope.

               (16)ADB-CHMINACA a făcut deja obiectul unor măsuri de control la nivelul Uniunii prin Decizia de punere în aplicare (UE) 2018/747 a Consiliului
                  20
               .

               (17)Prin urmare, statele membre ar trebui să adopte poziția în sensul adăugării substanței ADB-CHMINACA în tabelul II anexat la Convenția asupra substanțelor psihotrope.

               (18)Conform evaluării efectuate de Comitetul de experți, substanța CUMYL-4CN-BINACA (denumire chimică: 1-(4-cianobutill)-N-(1-metil-1-feniletil)-1H-indazol-3-carboxamidă) este un agonist sintetic al receptorului canabinoid care prezintă efecte similare cu THC, responsabil de principalele efecte psihoactive ale canabisului. Substanța CUMYL-4CN-BINACA nu are utilizări terapeutice și nici nu a primit autorizația de introducere pe piață pentru medicamente. Există suficiente dovezi care indică faptul că se face sau este probabil să se facă abuz de CUMYL-4CN-BINACA și că aceasta poate constitui o problemă de sănătate publică și socială care să justifice plasarea substanței sub control internațional. Prin urmare, OMS recomandă ca substanța CUMYL-4CN-BINACA să fie introdusă în tabelul II anexat la Convenția asupra substanțelor psihotrope.

               (19)CUMYL-4CN-BINACA a făcut deja obiectul unor măsuri de control la nivelul Uniunii prin Decizia de punere în aplicare (UE) 2018/748 a Consiliului
                  21
               .

               (20)Prin urmare, statele membre ar trebui să adopte poziția în sensul adăugării substanței CUMYL-4CN-BINACA în tabelul II anexat la Convenția asupra substanțelor psihotrope.

               (21)Conform evaluării efectuate de Comitetul de experți, ciclopropilfentanilul (denumire chimică: N-fenil-N-[1-(2-feniletil)piperidin-4-il]ciclopropancarboxamidă) este un opioid sintetic, similar din punct de vedere structural fentanilului, o substanță controlată utilizată pe scară largă în medicină pentru anestezia generală în timpul intervențiilor chirurgicale și pentru calmarea durerii. Ciclopropilfentanilul nu are nicio utilizare terapeutică înregistrată, iar utilizarea acestuia a provocat decese. Există suficiente dovezi care indică faptul că se face sau este probabil să se facă abuz de ciclopropilfentanil și că aceasta poate constitui o problemă de sănătate publică și socială care să justifice plasarea substanței sub control internațional. În consecință, OMS recomandă ca ciclopropilfentanilul să fie introdus în tabelul I anexat la Convenția asupra stupefiantelor.

               (22)Ciclopropilfentanilul a făcut deja obiectul unor măsuri de control la nivelul Uniunii prin Decizia de punere în aplicare (UE) 2018/1463 a Consiliului
                  22
               .

               (23)Prin urmare, statele membre ar trebui să adopte poziția în sensul adăugării ciclopropilfentanilului în tabelul I anexat la Convenția asupra stupefiantelor.

               (24)Conform evaluării efectuate de Comitetul de experți, metoxiacetilfentanilul (denumire chimică: 2-metoxi-N-(1-fenetilpiperidin-4-il)-N-fenilacetamidă) este un opioid sintetic, similar din punct de vedere structural fentanilului, o substanță controlată utilizată pe scară largă în medicină pentru anestezia generală în timpul intervențiilor chirurgicale și pentru calmarea durerii. Metoxiacetilfentanilul nu are nicio utilizare terapeutică înregistrată, iar utilizarea acestuia a provocat decese. Există suficiente dovezi care indică faptul că se face sau este probabil să se facă abuz de metoxiacetilfentanil și că aceasta poate constitui o problemă de sănătate publică și socială care să justifice plasarea substanței sub control internațional. În consecință, OMS recomandă ca metoxiacetilfentanilul să fie introdus în tabelul I anexat la Convenția asupra stupefiantelor.

               (25)Metoxiacetilfentanilul a făcut deja obiectul unor măsuri de control la nivelul Uniunii prin Decizia de punere în aplicare (UE) 2018/1463 a Consiliului.

               (26)Prin urmare, statele membre ar trebui să adopte poziția în sensul adăugării metoxiacetilfentanilului în tabelul I anexat la Convenția asupra stupefiantelor.

               (27)Conform evaluării efectuate de Comitetul de experți, orto-fluorofentanilul (denumire chimică: N-(2-fluorofenil)-N-[1-(2-feniletil)-4-piperidinil]-propanamidă) este un opioid sintetic, similar din punct de vedere structural fentanilului, o substanță controlată utilizată pe scară largă în medicină pentru anestezia generală în timpul intervențiilor chirurgicale și pentru calmarea durerii. Orto-fluorofentanilul nu are nicio utilizare terapeutică înregistrată, iar utilizarea acestuia a provocat decese. Există suficiente dovezi care indică faptul că se face sau este probabil să se facă abuz de orto-fluorofentanil și că aceasta poate constitui o problemă de sănătate publică și socială care să justifice plasarea substanței sub control internațional. În consecință, OMS recomandă ca orto-fluorofentanilul să fie introdus în tabelul I anexat la Convenția asupra stupefiantelor.

               (28)Orto-fluorofentanilul este monitorizat de către EMCDDA ca substanță psihoactivă nouă în conformitate cu Regulamentul (CE) nr. 1920/2006. Orto-fluorofentanilul a fost detectat în cinci state membre și este controlat în cel puțin patru state membre. Substanța a fost asociată cu cel puțin patru decese și două cazuri de intoxicație acută.

               (29)Prin urmare, statele membre ar trebui să adopte poziția în sensul adăugării orto-fluorofentanilului în tabelul I anexat la Convenția asupra stupefiantelor.

               (30)Conform evaluării efectuate de Comitetul de experți, p-fluoro-butirilfentanilul (denumit și 4-fluoro-butirfentanil sau 4F-BF; denumire chimică: N-(4-fluorofenil)-N-[1-(2-feniletil)piperidin-4-il]butanamidă) este un opioid sintetic, similar din punct de vedere structural fentanilului, o substanță controlată utilizată pe scară largă în medicină pentru anestezia generală în timpul intervențiilor chirurgicale și pentru calmarea durerii. p-fluoro-butirilfentanilul poate fi convertit în izomerul său p-fluoro-izobutirilfentanil, inclus în tabelul I anexat la Convenția asupra stupefiantelor. p-fluoro-butirilfentanilul nu are nicio utilizare terapeutică înregistrată, iar utilizarea acestuia a provocat decese. Există suficiente dovezi care indică faptul că se face sau este probabil să se facă abuz de p-fluoro-butirilfentanil și că aceasta poate constitui o problemă de sănătate publică și socială care să justifice plasarea substanței sub control internațional. În consecință, OMS recomandă ca p-fluoro-butirilfentanilul să fie introdus în tabelul I anexat la Convenția asupra stupefiantelor.

               (31)p-fluoro-butirilfentanilul este monitorizat de către EMCDDA ca substanță psihoactivă nouă în conformitate cu Regulamentul (CE) nr. 1920/2006 (sub denumirea 4-fluoro-butirfentanil / 4F-B). p-fluoro-butirilfentanilul a fost detectat în șapte state membre și este controlat în cel puțin șapte state membre. Acesta se vinde liber pe piață. Substanța a fost asociată cu cel puțin trei decese.

               (32)Prin urmare, statele membre ar trebui să adopte poziția în sensul adăugării p-fluoro-butirilfentanilului în tabelul I anexat la Convenția asupra stupefiantelor.

               (33)Conform evaluării efectuate de Comitetul de experți, p-metoxi-butirilfentanilul (denumire chimică: N-(4-metoxifenil)-N-[1-(2-feniletil)piperidin-4-il]butanamidă) este un opioid sintetic, similar din punct de vedere structural fentanilului, o substanță controlată utilizată pe scară largă în medicină pentru anestezia generală în timpul intervențiilor chirurgicale și pentru calmarea durerii. p-metoxi-butirilfentanilul nu are nicio utilizare terapeutică înregistrată, iar utilizarea acestuia a provocat decese. Există suficiente dovezi care indică faptul că se face sau este probabil să se facă abuz de p-metoxi-butirilfentanil și că aceasta poate constitui o problemă de sănătate publică și socială care să justifice plasarea substanței sub control internațional. În consecință, OMS recomandă ca p-metoxi-butirilfentanilul să fie introdus în tabelul I anexat la Convenția asupra stupefiantelor.

               (34)p-metoxi-butirilfentanilul este monitorizat de către EMCDDA ca substanță psihoactivă nouă în conformitate cu Regulamentul (CE) nr. 1920/2006 (sub denumirea 4metoxibutirfentanil / 4-MeO-BF). p-metoxi-butirilfentanilul a fost detectat în două state membre și este controlat în cel puțin patru state membre. Acesta se vinde liber pe piață. Substanța a fost asociată cu cel puțin două decese.

               (35)Prin urmare, statele membre ar trebui să adopte poziția în sensul adăugării p-metoxi-butirilfentanilului în tabelul I anexat la Convenția asupra stupefiantelor.

               (36)Conform evaluării efectuate de Comitetul de experți, N-etilnorpentilona (denumire chimică: 1-(2H-1,3-benzodioxol-5-il)-2-(etilamino)pentan-1-onă) este o catinonă de sinteză. N-etilnorpentilona nu are utilizări terapeutice și nici nu a primit autorizația de introducere pe piață pentru medicamente. Confiscările indică faptul că Netilnorpentilona este disponibilă sub formă de pulbere, cristal, capsulă sau tabletă. Există exemple de situații în care acest drog a fost vândut în secret drept ecstasy /MDMA
                  23
               . Există suficiente dovezi care indică faptul că se face sau este probabil să se facă abuz de N-etilnorpentilonă și că aceasta poate constitui o problemă de sănătate publică și socială care să justifice plasarea substanței sub control internațional. Prin urmare, OMS recomandă ca N-etilnorpentilona să fie introdusă în tabelul II anexat la Convenția asupra substanțelor psihotrope.

               (37)N-etilnorpentilona este monitorizată de către EMCDDA ca substanță psihoactivă nouă în conformitate cu Regulamentul (CE) nr. 1920/2006 (sub denumirea Ephylone). Netilnorpentilona a fost detectată în 24 de state membre și este controlată în cel puțin șase state membre. Aceasta este vândută liber pe piață, precum și în amestecuri cu MDMA, cocaină și ketamină. Substanța a fost asociată cu cel puțin șapte decese și șapte cazuri de intoxicație acută.

               (38)Prin urmare, statele membre ar trebui să adopte poziția în sensul adăugării Netilnorpentilonei în tabelul II anexat la Convenția asupra substanțelor psihotrope.

               (39)Este oportun să se stabilească poziția care urmează să fie adoptată în numele Uniunii în cadrul Comisiei privind stupefiantele, întrucât deciziile privind diferitele decizii legate de adăugarea celor 10 substanțe în tabelele anexate la convenții vor putea influența în mod decisiv conținutul legislației Uniunii, și anume Decizia-cadru 2004/757/JAI.

               (40)Poziția Uniunii urmează să fie exprimată de statele membre care sunt membre ale Comisiei privind stupefiantele, acționând împreună.

               (41)Danemarca are obligații în temeiul Deciziei-cadru 2004/757/JAI și, prin urmare, participă la adoptarea și aplicarea prezentei decizii.

               (42)Irlanda are obligații în temeiul Deciziei-cadru 2004/757/JAI, astfel cum a fost modificată, și, prin urmare, participă la adoptarea și la aplicarea prezentei decizii.

               (43)Regatul Unit nu are obligații în temeiul Deciziei-cadru 2004/757/JAI, astfel cum a fost modificată, și, prin urmare, nu participă la adoptarea prezentei decizii, nu are obligații în temeiul acesteia și nu face obiectul aplicării sale,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul celei de a șaizeci și doua sesiuni a Comisiei privind stupefiantele din perioada 18-22 martie 2018, când organismul în cauză este invitat să adopte decizii privind adăugarea unor substanțe în tabelele anexate la Convenția unică a Organizației Națiunilor Unite asupra stupefiantelor din 1961, astfel cum a fost modificată prin Protocolul din 1972, și la Convenția Organizației Națiunilor Unite asupra substanțelor psihotrope din 1971, este prevăzută în anexa la prezenta decizie.

               Articolul 2

               Poziția menționată la articolul 1 este exprimată de statele membre care sunt membre ale Comisiei privind stupefiantele, acționând împreună.

               Articolul 3

               Prezenta decizie se adresează statelor membre în conformitate cu tratatele.

               Adoptată la Bruxelles,

                     Pentru Consiliu,

                     Președintele

                     (1)

                        Culegerea de tratate a ONU, vol. 978, nr. 14152.

                     (2)

                        Culegerea de tratate a ONU, vol. 1019, nr. 14956.

                     (3)

                        Austria, Belgia, Croația, Republica Cehă, Franța, Germania, Ungaria, Italia, Țările de Jos, Slovacia, Spania.

                     (4)

                        Declarație orală cu ocazia celei de a 61-a sesiuni a Comisiei privind stupefiantele, la data de 7 decembrie 2018.

                     (5)

                        JO L 335, 11.11.2004, p. 8, astfel cum a fost modificată prin Directiva (UE) 2017/2103 a Parlamentului European și a Consiliului din 15 noiembrie 2017 de modificare a Deciziei-cadru 2004/757/JAI a Consiliului pentru a include noi substanțe psihoactive în definiția termenului „drog” și de abrogare a Deciziei 2005/387/JAI a Consiliului, JO L 305, 21.11.2017, p.12.

                     (6)

                        Decizia 2005/387/JAI a Consiliului a fost abrogată începând cu 23 noiembrie 2018 prin Directiva (UE) 2017/2103. Toate substanțele supuse unor măsuri de control și sancțiuni penale în temeiul Deciziei 2005/387/JAI a Consiliului până la data adoptării Directivei (UE) 2017/2103 au fost incluse într-o anexă la directivă, care a devenit anexa la Decizia-cadru 2004/757/JAI a Consiliului, astfel cum a fost modificată. Substanțele care au fost supuse măsurilor de control și sancțiunilor penale în temeiul Deciziei 2005/387/JAI a Consiliului între luna noiembrie 2017, când a fost adoptat noul act legislativ, și 23 noiembrie 2018, vor fi adăugate la anexa la decizia-cadru prin intermediul unui act delegat care face obiectul controlului de către Parlamentul European și Consiliu (C(2018) 8460).

                     (7)

                        Decizia de punere în aplicare (UE) 2018/747 a Consiliului din 14 mai 2018 privind aplicarea unor măsuri de control în privința noii substanțe psihoactive N-(1-amino-3,3-dimetil-1-oxobutan-2-il)-1-(ciclohexilmetil)-1H-indazol-3-carboxamidă (ADB-CHMINACA), JO L 125, 22.5.2018, p. 8.

                     (8)

                        Decizia de punere în aplicare (UE) 2018/748 a Consiliului din 14 mai 2018 privind aplicarea unor măsuri de control în privința noii substanțe psihoactive 1-(4-cianobutil)-N-(2-fenilpropan-2-il)-1H-indazol-3-carboxamidă (CUMYL-4CN-BINACA), JO L 125, 22.5.2018, p. 10).

                     (9)

                        Decizia de punere în aplicare (UE) 2018/1463 a Consiliului din 28 septembrie 2018 privind aplicarea unor măsuri de control în privința noilor substanțe psihoactive N-fenil-N-[1-(2-feniletil)piperidin-4-il]ciclopropancarboxamidă (ciclopropilfentanil) și 2-metoxi-N-fenil-N-[1-(2-feniletil)piperidin-4-il]acetamidă (metoxiacetilfentanil), JO L 245, 1.10.2018, p. 9.

                     (10)

                        COM(2017) 72 final și COM(2018) 31 final.

                     (11)

                        Adoptată de Consiliul Afaceri Generale la 7 martie 2017, respectiv la 27 februarie 2018.

                     (12)

                        Hotărârea Curții de Justiție din 7 octombrie 2014, Germania/Consiliul, Cauza C-399/12, ECLI:EU:C:2014:2258, punctele 61-64.

                     (13)

                        Articolul 3 alineatul (7) din Convenția asupra stupefiantelor; articolul 2 alineatul (7) din Convenția asupra substanțelor psihotrope.

                     (14)

                        A se vedea punctul 29 de pe Lista actelor Uniunii adoptate înainte de intrarea în vigoare a Tratatului de la Lisabona în domeniul cooperării polițienești și judiciare în materie penală, care încetează să se mai aplice Regatului Unit începând cu 1 decembrie 2014, în conformitate cu articolul 10 alineatul (4) a doua teză din Protocolul (nr. 36) privind dispozițiile tranzitorii (JO C 430, 1.12.2014, p. 17).

                     (15)

                        Culegerea de tratate a ONU, vol. 978, nr. 14152.

                     (16)

                        Culegerea de tratate a ONU, vol. 1019, nr. 14956.

                     (17)

                        Decizia-cadru 2004/757/JAI a Consiliului din 25 octombrie 2004 de stabilire a dispozițiilor minime privind elementele constitutive ale infracțiunilor și sancțiunile aplicabile în domeniul traficului ilicit de droguri (JO L 335, 11.11.2004, p. 8).

                     (18)

                        Declarație orală cu ocazia celei de a 61-a sesiuni a Comisiei privind stupefiantele, la data de 7 decembrie 2018.

                     (19)

                        Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (JO L 376, 27.12.2006, p. 1).

                     (20)

                        Decizia de punere în aplicare (UE) 2018/747 a Consiliului din 14 mai 2018 privind aplicarea unor măsuri de control în privința noii substanțe psihoactive N-(1-amino-3,3-dimetil-1-oxobutan-2-il)-1-(ciclohexilmetil)-1H-indazol-3-carboxamidă (ADB-CHMINACA) (JO L 125, 22.5.2018, p. 8).

                     (21)

                        Decizia de punere în aplicare (UE) 2018/748 a Consiliului din 14 mai 2018 privind aplicarea unor măsuri de control în privința noii substanțe psihoactive 1-(4-cianobutil)-N-(2-fenilpropan-2-il)-1H-indazol-3-carboxamidă (CUMYL-4CN-BINACA) (JO L 125, 22.5.2018, p. 10).

                     (22)

                        Decizia de punere în aplicare (UE) 2018/1463 a Consiliului din 28 septembrie 2018 privind aplicarea unor măsuri de control în privința noilor substanțe psihoactive N-fenil-N-[1-(2-feniletil)piperidin-4-il]ciclopropancarboxamidă (ciclopropilfentanil) și 2-metoxi-N-fenil-N-[1-(2-feniletil)piperidin-4-il]acetamidă (metoxiacetilfentanil), JO L 245, 1.10.2018, p. 9.

                     (23)

                        MDMA înseamnă 3,4-metilendioximetamfetamină, substanță cunoscută ca ecstasy.

    ---documentbreak---

               COMISIA EUROPEANĂ
            Bruxelles, 7.1.2019
            COM(2018) 862 final
            ANEXĂ
            la
            Propunerea deDECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul celei de a șaizeci și doua sesiuni a Comisiei privind stupefiantele, cu privire la modificarea tabelelor de substanțe anexate la Convenția unică asupra stupefiantelor din 1961, astfel cum a fost modificată prin Protocolul din 1972, și la Convenția asupra substanțelor psihotrope din 1971

               ANEXĂ

               Poziția care urmează să fie adoptată de statele membre care sunt membre ale Comisiei privind stupefiantele, acționând împreună în interesul Uniunii, în cadrul celei de a șaizeci și doua sesiuni a Comisiei privind stupefiantele din perioada 18-22 martie 2018, cu privire la modificarea domeniului de aplicare al controlului substanțelor:

               (1)substanța ADB-FUBINACA trebuie să fie inclusă în tabelul II anexat la Convenția asupra substanțelor psihotrope;

               (2)substanța FUB-AMB trebuie să fie inclusă în tabelul II anexat la Convenția asupra substanțelor psihotrope;

               (3)substanța ADB-CHMINACA trebuie să fie inclusă în tabelul II anexat la Convenția asupra substanțelor psihotrope;

               (4)substanța CUMYL-4CN-BINACA trebuie să fie inclusă în tabelul II anexat la Convenția asupra substanțelor psihotrope;

               (5)ciclopropilfentanilul trebuie să fie inclus în tabelul I anexat la Convenția asupra stupefiantelor;

               (6)metoxiacetilfentanilul trebuie să fie inclus în tabelul I anexat la Convenția asupra stupefiantelor;

               (7)orto-fluorofentanilul trebuie să fie inclus în tabelul I anexat la Convenția asupra stupefiantelor;

               (8)p-fluoro-butirilfentanilul trebuie să fie inclus în tabelul I anexat la Convenția asupra stupefiantelor;

               (9)p-metoxi-butirilfentanilul trebuie să fie inclus în tabelul I anexat la Convenția asupra stupefiantelor;

               (10)N-etilnorpentilona trebuie să fie inclusă în tabelul II anexat la Convenția asupra substanțelor psihotrope.